Source: http://assp.sk/sk/?p=stanovy
Timestamp: 2019-07-19 03:50:06+00:00
Document Index: 7275547

Matched Legal Cases: ['Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7', 'Čl. 8', 'Čl. 9', 'Čl. 10', 'Čl. 11', 'Čl. 12']

ASSP | Asociacia supervizorov a socialnych poradcov
profil služby publikácie kontakt
stanovy Občianskeho združenia Asociácia supervízorov a sociálnych poradcov (ASSP):
Názov občianskeho združenia: Asociácia supervízorov a sociálnych poradcov
Občianske združenie ( ďalej len združenie ) združuje ľudí, ktorí pôsobia, ako supervízori a sociálni poradcovia v sociálnej sfére a majú záujem pracovať v oblasti výchovy, vzdelávania a osobného rozvoja v oblasti sociálnej práce. Je založené v súlade s ustanoveniami zákona č. 83/1990 Zb. o združovaní občanov v znení neskorších predpisov. Sleduje všeobecne prospešné ciele zamerané na skvalitnenie poradenskej činnosti pre občanov v sociálnej a hmotnej núdzi.
Združenie nie je založené na podnikanie, je nepolitické, dobrovoľné záujmové združenie občanov.
Sídlo združenia: 900 01 Modra, Dukelská 33
Združenie je samostatnou právnickou osobou, ktorá môže vo svojom mene nadobúdať práva a povinnosti. Pôsobí na celom území SR, združenie bolo založené na dobu neurčitú.
Čl. 2 - Poslanie, činnosť a ciele
Čl. 3 - Členstvo v združení
Členovia združenia môžu byť fyzická osoba, ktorá spĺňa tieto predpoklady:
O prijatí za člena združenia rozhoduje na základe písomnej prihlášky a stanov Správna rada združenia.
Členom Asociácie sa môže stať každý, ktorý spĺňa všetky predpoklady stanovené Asociáciou a ktorý sa stotožňuje s cieľmi Asociácie, súhlasí s obsahom jej stanov. Členstvo v Asociácii vzniká na základe dobrovoľne prejavenej vôle záujemcu o členstvo,
Členstvo zaniká na základe písomného oznámenia o vystúpení doručením Správnej rade združenia. Členstvo v združení môže byť zrušené Správnou radou združenia aj v týchto prípadoch:
Čl. 4 - Práva a povinnosti člena združenia
člen má práva:
predkladať návrhy a námety, resp. sťažnosti na obsah činnosti Asociácie a požadovať žiadúcu nápravu.
platiť si členské príspevky združenia v stanovenom termíne a v stanovenej výške.
Čl. 5 - Orgány združenia
Zhromaždenie členov združenia je najvyšším orgánom združenia. Ostatné orgány sú ním volené.
Funkcie v orgánoch združenia sú čestné. Za výkon funkcie môže byť priznaná primeraná odmena a náhrada nevyhnutných výdavkov súvisiacich s činnosťou združenia.
Orgány združenia pracujú na princípe kolektívneho rozhodovania a individuálnej a menovitej zodpovednosti za plnenie úloh. O všetkých prerokúvaných otázkach orgány združenia rozhodujú na základe verejného hlasovania. O personálnych otázkach v pôsobnosti združenia sa rozhoduje tajným hlasovaním, ak príslušný orgán združenia nerozhodne inak.
Orgány združenia sú uznášania schopné, ak je prítomná viac ako polovica ich členov a ich rozhodnutia sú právoplatné, ak za ne hlasuje nadpolovičná väčšina prítomných členov orgánu združenia.
Čl. 6 - Zhromaždenie členov združenia
Zhromaždenie členov združenia zvoláva združenie spravidla raz za jeden rok, najmenej však raz za tri roky. Ak o to požiada nadpolovičná väčšina členov združenia, Správna rada združenia je povinná zvolať Zhromaždenie členov združenia do dvoch mesiacov.
Člen združenia môže písomne poveriť iného člena združenia, aby ho zastúpil na Zhromaždení združenia. Zastúpený člen sa považuje za prítomného.
Zhromaždenie združenia je uznášania schopné, ak je prítomná nadpolovičná väčšina členov. Na platnosť rozhodnutia je potrebný súhlas nadpolovičnej väčšiny prítomných členov.
Zhromaždenie členov združenia rozhoduje o všetkých základných otázkach a to:
volí a odvoláva členov Správnej rady a ostatných orgánov združenia a určuje ich počty
schvaľuje zmeny a doplnky stanov združenia
rozhoduje o zlúčení združenia s iným subjektom
schvaľuje zameranie činnosti a výročnú správu združenia
Čl. 7 - Správna rada
Správna rada združenia je kolektívny orgán, ktorý vykonáva koncepčnú a rozhodovaciu činnosť. Riadi činnosť združenia medzi zasadnutiami zhromaždenia členov združenia.
Správna rada má päť až sedem členov a funkčné obdobie jej členov je trojročné,
Správna rada združenia rozhoduje najmä v týchto otázkach:
zvoláva Zhromaždenie členov združenia
rozhoduje o prijatí nových členov a vedie zoznam členov združenia spravuje majetok združenia
vykonáva ďalšiu činnosť pokiaľ nepatrí iným orgánom združenia
Správna rada združenia volí a odvoláva spomedzi svojich členov výkonného riaditeľa združenia. Výkonný riaditeľ zastupuje združenie navonok a koná v jeho mene vo všetkých veciach. Vykonáva neodkladné rozhodnutia v čase medzi zasadnutiami Správnej rady a riadi činnosť združenia.
Správna rada sa schádza podľa potreby, najmenej však jedenkrát za polrok. Správnu radu zvoláva a riadi prezident združenia.
Výkon funkcií v Správnej rade je bezplatný. Členom správnej rady sa uhrádzajú len účelovo vynaložené výdavky, ktoré im vzniknú v súvislosti s výkonom funkcie.
Čl. 8 - Dozorná rada
Dozorná rada má spravidla 3 členov, ktorých volí Zhromaždenie združenia.
Dozorná rada má tieto funkcie:
kontroluje plnenie uznesení Zhromaždenia členov združenia a Správnej rady. Za týmto účelom má prístup ku všetkým dokladom združenia.
kontroluje hospodárenie združenia, je oprávnená požiadať o zvolanie Zhromaždenia členov združenia v prípade, že v rámci kontrolnej činnosti zistí také skutočnosti, ktoré sú dôležité pre činnosť združenia.
dozornú radu volí zhromaždenie členov, zo svojho stredu si volí predsedu, ktorého vo funkcii potvrdzuje zhromaždenie členov.
dozorná rada zasadá podľa potreby, minimálne však raz za šesť mesiacov, ako aj vždy vtedy, ak o to požiada správna rada.
Čl. 9 - Prezident
Prezident je štatutárnym zástupcom združenia, zastupuje ho navonok a koná v jeho mene vo všetkých veciach.
Prezident je priamo volený zhromaždením členov združenia na trojročné funkčné obdobie.
Právomoci a povinnosti prezidenta podrobne upravuje interný predpis združenia.
Čl. 10 - Hospodárenie združenia
Združenie hospodári s vlastným majetkom a s majetkom, ku ktorému má právo hospodárenia, resp. majetkom mu zvereným.
Majetok združenia slúži na zabezpečenie poslania a rozvoja činnosti združenia
Združenie hospodári na základe ročného rozpočtu, ktorý schvaľuje zhromaždenie členov,
Príjmy združenia tvoria:
zápisné a členské príspevky členov združenia
granty, dotácie, dary a príspevky fyzických a právnických osôb, tuzemských a zahraničných
dotácie a príspevky zo štátneho rozpočtu a štátnych fondov
úhrady za vynaložené náklady pri realizácii programov združenia
príjmy z činnosti pri napĺňaní cieľov združenia
Hospodárenie združenia sa riadi všeobecne záväznými predpismi platnými pre tento typ organizácie.
Čl. 11 - Zánik združenia
Pri zániku združenia sa vykoná majetkové vysporiadanie. Majetkové vysporiadanie vykoná likvidátor určený Správnou radou združenia. Likvidátorom môže byť len člen združenia. Likvidátorom môže byť len fyzická osoba.
Pred zánikom združenia sa vykoná likvidácia, pokiaľ celý majetok združenia neprechádza na právneho nástupcu združenia.
Čl. 12 - Záverečné ustanovenia
Stanovy združenia nadobúdajú platnosť ich schválením prípravným výborom pre založenie združenia.
Veci neupravené týmito stanovami sa riadia všeobecne záväznými právnymi predpismi a internými predpismi združenia, ktoré vydáva Správna rada združenia.
Stanovy: Asociácia supervízorov a sociálnych poradcov Registrované Ministerstvom vnútra SR: dňa 15.6.2001, pod číslom: VVS/1 - 900/90 - 17016 Na základe uznesenia zhromaždenia členov združenia zo dňa 23.3.2001, uznesenie č. 12/2001 sa mení sídlo občianskeho združenia v súvislosti s pridelením priestorov takto: z pôvodného sídla: 900 01 Modra, Dukelská 33 na nové sídlo: 811 09 Bratislava - Staré Mesto, Grösslingova 67
Stanovy: Asociácia supervízorov a sociálnych poradcov Registrované Ministerstvom vnútra SR: dňa 15.6.2001, pod číslom: VVS/1 - 900/90 - 17016 Zhromaždenie členov združenia ustanovuje PhDr. Máriu Gojdičovú, Ing. Máriu Filipovú a Doc. PaedDr. Milana Schavela PhD. za členov dozornej rady.
Stanovy: Asociácia supervízorov a sociálnych poradcov Registrované Ministerstvom vnútra SR: dňa 15.6.2001, pod číslom: VVS/1 - 900/90 - 17016 Zhromaždenie členov združenia ustanovuje Doc. PhDr. Jána Gaburu CSc., PhDr. Slavomíra Krupu PhD. a Martina Scherpnera za členov správnej rady